Video: Skoolhoof valskermspring eerste skooldag binneChris Denysschen, die nuwe Kloofhoof, land met ’n valskerm op die skool se rugbyveld. (Foto: Facebook) Dit was ’n dag van vele eerstes toe die Hoërskool Waterkloof Woensdagoggend heropen. Dié skool in Pretoria het vroegoggend die nuwe skoolhoof amptelik ontmoet. Boonop het die nuwe “Kloofhoof” vir die eerste keer sy opwagting op ’n baie besonderse manier gemaak. Die geesdrif was aansteeklik toe skoolhoof Chris Denysschen met ’n valskerm op die skool se rugbyveld te lande kom – ten aanskoue van die skool se sowat 1 890 leerders. JacarandaFM berig Denysschen is met groot applous deur leerders verwelkom waarna hy sy verwelkomingstoespraak gelewer het. Dié verrassing word sedert Dinsdag op die skool se Facebookblad geadverteer. Sosialemedia-gebruikers kon ook vanoggend inskakel om Denysschen se spesiale aankoms regstreeks op die skool se “eerste, amptelike regstreekse uitsending op hul eie unieke KlofieTV-kanaal te kyk”. Hoërskool Waterkloof meen die skool omhels vanjaar behoorlik verandering. Hul slagspreuk vir 2019 lui “Die tyd vir verandering is hier” en die hutsmerk “#2019 Die revolusie kom” word tans op sosiale media gedeel. The excitement is electrifying! The new principal of Hoërskool Waterkloof arrived by jumping out of an airplane with a parachute! Read more: https://bit.ly/2RyT4gc. Posted by Breakfast with Martin Bester on Tuesday, January 8, 2019